Gwallreuz Skol-veur Stad Ohio

Gwallreuz Skol-veur Stad Ohio (saozneg: Ohio State University abuse scandal) a vez graet eus un hollad drougimplijoù reizhel hag a zo bet eus 1978 betek 1998, pa oa Richard Strauss o labourat evel medisin e skol-veur Stad, e departamant an atleterezh hag e kreizenn yec'hed ar studierien. Un enklask dizalc'h evit gwiriañ ar rebechoù a oa bet embannet e miz Ebrel 2018 hag a voe renet gant an embregerezh gwirel Perkins Coie.

E miz Gouhere 2018, meur a c'hourener o devoa tamallet d'an ambrouger penn Russ Hellickson ha d'an dileuriad stadunanat republikan Jim Jordan, hag a oa skoazeller ambrouger er skol-veur eus 1987 betek 1994, e ouient ar rebechoù a oa war Strauss, met e oant chomet hep ober tra ebet. Jordan en doa embannet ne ouie ket netra ha biken ne oa bet ur studier oc'h embann dezhañ e oa drougimplijoù reizhel.

An dezrevell, embannet e Mae 2019, a embann e oa bet Strauss oc'h abuziñ d'an nebeutañ 177 studier-klañvad paotr hag e ouie ar skol-veur d'an nebeutañ abaoe 1979, met ne oa ket gouezet gant kalz tud er-maez eus ar skourr athleterezh pe ar studierien o labourat er c'hreizenn yec'hed betek 1996, pa oa bet lakaet a-gostez diouzh e gefridioù. Strauss a oa kendalc'het gant drougimplij studierien ar skol-veur er-maez diouzh ar c'hampus en ur glinikenn, betek ma 'z afe war e leve diouzh ar skol-veur e 1998. Lakaet e oa bet sklaer en dezrevell ne oa ket bet oberiant a-walc'h ar skol-veur evit talañ ouzh e obererezhioù fallakr hag ivez ne oa ket bet graet netra a-benn kemenn d'ar polis.

E miz Mae 2020, ar skol-veur a oa kroget gant ur marc'hata, ha savet e oa a-du da baeañ 40,9 milion a zollarioù da 162 c'houzañver eus an tagadennoù reizhel. Pemp klemm a zo c'hoazh a-enep d'ar skol-veur hiziv-an-deiz.
 Notennoù ha daveennoù 

Rummad:Istor Ohio
Rummad:Gwallreuzioù reizhel
Rummad:Skol-veur Stad Ohio